---
# System prepended metadata

title: 法句譬喻26

---

# 拂塵除垢
# 法句譬喻經塵垢品第二十六

解釋品題：
塵垢品者，分別清濁，學當潔白，無行污辱。

生無善行，死墮惡道，住疾無間，到無資用。　
當求智慧，以然意定，去垢勿污，可離苦形。　
慧人以漸，安徐稍進，洗除心垢，如工鍊金；
惡生於心，還自壞形，如鐵生垢，反食其身。
![簡報1](https://hackmd.io/_uploads/rJw65PuNp.jpg)

## 法句經
:::spoiler
塵垢品法句經第二十六十有九章
尊者法救撰
吳天竺沙門維祇難等譯

塵垢品者，分別清濁，學當潔白，無行污辱。

生無善行，死墮惡道，住疾無間，到無資用。　
當求智慧，以然意定，去垢勿污，可離苦形。　
慧人以漸，安徐稍進，洗除心垢，如工鍊金；
惡生於心，還自壞形，如鐵生垢，反食其身。
**不誦為言垢、不勤為家垢、
不嚴為色垢、放逸為事垢、
慳為惠施垢、不善為行垢，
今世亦後世，惡法為常垢。
垢中之垢，莫甚於癡，學當捨惡，比丘無垢。**
苟生無恥，如鳥長喙，強顏耐辱，名曰穢生；
廉恥雖苦，義取清白，避辱不妄，名曰潔生。
愚人好殺，言無誠實，不與而取，好犯人婦，　
逞心犯戒，迷惑於酒，斯人世世，自掘身本。　
人如覺是，不當念惡，愚近非法，久自燒沒。
若信布施，欲揚名譽，會人虛飾，非入淨定。　
一切斷欲，截意根原，晝夜守一，必入定意。　
著垢為塵，從染塵漏，不染不行，淨而離愚。
見彼自侵，常內自省，行漏自欺，漏盡無垢。
火莫熱於婬，捷莫疾於怒，網莫密於癡，愛流駛乎河。
虛空無轍迹，沙門無外意，眾人盡樂惡，唯佛淨無穢；
虛空無轍迹，沙門無外意，世間皆無常，佛無我所有。
:::
## 法句譬喻經經文
:::spoiler
昔有一人無有兄弟，為小兒時父母憐愛，赤心慺慺欲令成就，將詣師友勸之書學。
其兒憍蹇永不用心，朝受暮棄初不誦習，如是積年無所知識。
父母呼歸令治家業，其兒憍誕不念勤力，家道遂窮眾事妨廢。其兒放縱無所顧錄，糶賣家物快心恣意，亂頭徒跣衣服不淨，慳貪搪揬不避恥辱，愚癡自用人所惡賤，國人咸憎謂之凶惡，出入行步無與語者。
不自知惡反咎眾人，上怨父母次責師友，先祖神靈不肯祐助，使我賴帶轗軻如此，不如事佛可得其福。
即到佛所為佛作禮，前白佛言：「佛道寬弘無所不容，願為弟子乞蒙聽許。」
佛告此人：「夫欲求道當行清淨行，汝齎俗垢入我道中，唐自去就何所長益？不如歸家孝事父母，誦習師教沒命不忘，勤修居
業富樂無憂，以禮自將不犯非宜，沐浴衣服慎於言行，執心守一所作事辦，敏行精修人所歎慕，如此之行乃可為道耳。」
於是世尊即說偈言：
不誦為言垢，　不勤為家垢，
不嚴為色垢，　放逸為事垢。
慳為惠施垢，　不善為行垢，
今世亦後世，　惡法為常垢。
垢中之垢，　莫甚於癡，　學當捨此，  比丘無垢。」
其人聞偈自知憍癡，即承佛教歡喜還歸。
思惟偈義改悔自新，孝事父母尊敬師長，誦習經道勤修居業，奉戒自攝非道不行，宗族稱孝鄉黨稱悌，善名遐布國內稱賢。
三年之後還至佛所，五體作禮懇惻自陳：
「尊教至真得全形骸，棄惡為善上下蒙慶，願垂大慈接度為道。」
佛言：「善哉！」鬚髮尋落即成沙門。
內思止觀四諦正道，精進日登得羅漢道。
:::
## 分段
:::danger
段落：
一、不守世道
二、佛教先成人格
三、完成人格出家證果
:::
**一、不守世道**
**1.父母憐愛**
1.赤心：忠心、誠心。
2.慺慺：恭敬勤懇，小心謹慎。
3.將詣：將，送。詣，拜訪、進見上級或長輩。到、前往。
4.勸：鼓勵、獎勵。
:::success
昔有一人無有兄弟，為小兒時父母憐愛，赤心慺慺欲令成就，將詣師友勸之書學。
:::
:::danger
*父母愛子，真誠恭敬小心，這樣就夠了嗎？送去求學，是不是就補足了「養」與「教」？*
:::
**2.不受教**
1.憍： ㄐㄧㄠ 憍傲。恣意、放縱。
2.蹇：ㄐㄧㄢˇ傲慢。
:::success
其兒憍蹇永不用心，朝受暮棄初不誦習，如是積年無所知識。
:::
:::danger
*為什麼送去學校，卻不好好學習呢？*
:::
**3.持家不力行為不端人所厭惡**
1.誕：行為放蕩或怪異。
2.妨廢：妨，損害、阻礙。廢，衰敗、毀壞。
3.顧錄：顧，關注、照應。錄，記載。如：「記錄」、「登錄」。
4.糶賣：糶ㄊㄧㄠˋ，出售穀物。此指變賣家中財產。
5.徒跣：赤足步行。
6.搪揬：搪，敷衍、應付。揬，觸也。 又通作唐突。
:::success
父母呼歸令治家業，其兒憍誕不念勤力，家道遂窮眾事妨廢。其兒放縱無所顧錄，糶賣家物快心恣意，亂頭徒跣衣服不淨，慳貪搪揬不避恥辱，愚癡自用人所惡賤，國人咸憎謂之凶惡，出入行步無與語者。
:::
:::danger
*一個人，為什麼讓大家都討厭他？*
:::
![法句01](https://hackmd.io/_uploads/BJ3IsY9HT.jpg)

**4.怨尤於他而求佛**
1.賴帶：衰敗。
2.轗軻：形容車行顛簸不順的樣子。比喻人不得志。
:::success
不自知惡反咎眾人，上怨父母次責師友，先祖神靈不肯祐助，使我賴帶轗軻如此，不如事佛可得其福。
:::
:::danger
*是否，佛大慈悲，佛無為而治，是我容身之處？*
:::
**二、佛教先成人格**
**1.往求佛教**
1.聽許：聽，ㄊㄧㄥˋ任由、任憑。許，答應、應允。
:::success
即到佛所為佛作禮，前白佛言：「佛道寬弘無所不容，願為弟子乞蒙聽許。」
:::
**2.佛教回俗善盡世道**
**(1)令歸俗盡世道**
1.齎：ㄐㄧ，拿、持。挾抱、懷持。
2.唐：虛、空。
3.將：進行、做。如：「慎重將事」。
:::success
佛告此人：「夫欲求道當行清淨行，汝齎俗垢入我道中，唐自去就何所長益？不如歸家孝事父母，誦習師教沒命不忘，勤修居業富樂無憂，以禮自將不犯非宜，沐浴衣服慎於言行，執心守一所作事辦，敏行精修人所歎慕，如此之行乃可為道耳。」
:::
![法句02](https://hackmd.io/_uploads/S1ngAFqrp.jpg)
**(2)世尊偈說諸垢**
:::success
於是世尊即說偈言：
不誦為言垢，　不勤為家垢，
不嚴為色垢，　放逸為事垢。
慳為惠施垢，　不善為行垢，
今世亦後世，　惡法為常垢。
垢中之垢，　莫甚於癡，　學當捨此，  比丘無垢。」
:::
![法句04](https://hackmd.io/_uploads/ryVEr5cSa.jpg)

**三、完成人格出家證果**
**1.歸俗改昔言行**
:::success
其人聞偈自知憍癡，即承佛教歡喜還歸。
思惟偈義改悔自新，孝事父母尊敬師長，誦習經道勤修居業，奉戒自攝非道不行，宗族稱孝鄉黨稱悌，善名遐布國內稱賢。
:::
![法句03](https://hackmd.io/_uploads/Hyw6xq9rp.jpg)

**2.出家成就**
**(1)拜見佛陀願接為道**
:::success
三年之後還至佛所，五體作禮懇惻自陳：
「尊教至真得全形骸，棄惡為善上下蒙慶，願垂大慈接度為道。」
:::

**(2)出家**
:::success
佛言：「善哉！」鬚髮尋落即成沙門。
:::
著垢為塵，從染塵漏，不染不行，淨而離愚。
見彼自侵，常內自省，行漏自欺，漏盡無垢。
**(3)修證**
:::success
內思止觀四諦正道，精進日登得羅漢道。
:::
四諦
苦、集、滅、道
八正道
1.正見：正當的見解。
2.正思：正當的思想。
3.正語：正當的語言。
4.正業：正當的行為。
5.正命：正當的生活。
6.正勤：正當的努力。
7.正念：正當的意念。
8.正定：正當的禪定。
:::danger
結語
虛空無轍迹，沙門無外意，眾人盡樂惡，唯佛淨無穢；
虛空無轍迹，沙門無外意，世間皆無常，佛無我所有。
:::
## 任弘老師筆記
![塵垢1.JPG](https://hackmd.io/_uploads/ByRlwLPma.jpg)
![塵垢2.JPG](https://hackmd.io/_uploads/BycZPLD7a.jpg)
![塵垢3.JPG](https://hackmd.io/_uploads/rJHQPIPXT.jpg)
![塵垢4.JPG](https://hackmd.io/_uploads/By2QvLwXa.jpg)
![塵垢5.JPG](https://hackmd.io/_uploads/rka4w8wX6.jpg)
![塵垢6.JPG](https://hackmd.io/_uploads/BkSBDLvXT.jpg)
![塵垢7.JPG](https://hackmd.io/_uploads/SJorwLw7p.jpg)
![塵垢8.JPG](https://hackmd.io/_uploads/ryGIwUv76.jpg)

# 沙門品第三十四
## 法句經
:::spoiler
沙門品法句經第三十四三十有二章
沙門品者，訓以法正，弟子受行，得道解淨。
端目耳鼻口，身意常守正，比丘行如是，可以免眾苦。
手足莫妄犯，節言順所行，常內樂定意，守一行寂然。
學當守口，宥言安徐，法義為定，言必柔軟。　
樂法欲法，思惟安法，比丘依法，正而不費。　
學無求利，無愛他行，比丘好他，不得定意。
比丘少取，以得無積，天人所譽，生淨無穢。　
比丘為慈，愛敬佛教，深入止觀，滅行乃安。　
一切名色，非有莫惑，不近不憂，乃為比丘。
比丘扈船，中虛則輕，除婬怒癡，是為泥洹。　
捨五斷五，思惟五根，能分別五，乃渡河淵。　
禪無放逸，莫為欲亂，不吞洋銅，自惱燋形。
無禪不智、無智不禪，道從禪智，得至泥洹。　
當學入空，靜居止意，樂獨屏處，一心觀法。
常制五陰，伏意如水，清淨和悅，為甘露味。
不受所有，為慧比丘，攝根知足，戒律悉持。　
生當行淨，求善師友，智者成人，度苦致喜。　
如衛師華，熟如自墮，釋婬怒癡，生死自解。
止身止言，心守玄默，比丘棄世，是為受寂。　
當自勅身，內與心爭，護身念諦，比丘惟安。　
我自為我，計無有我，故當損我，調乃為賢。
喜在佛教，可以多喜，至到寂寞，行滅永安。　
儻有少行，應佛教戒，此照世間，如日無曀。
棄慢無餘憍，蓮華水生淨，學能捨此彼，知是勝於故。
割愛無戀慕，不受如蓮華，比丘渡河流，勝欲明於故。
截流自恃，逝心却欲，仁不割欲，一意猶走。　
為之為之，必強自制，捨家而懈，意猶復染。　
行懈緩者，勞意弗除？非淨梵行，焉致大寶？
沙門何行？如意不禁，步步著粘，但隨思走。　
袈裟披肩，為惡不損，惡惡行者，斯墮惡道。　
不調難誡，如風枯樹，作自為身，曷不精進？
息心非剔，慢訑無戒，捨貪思道，乃應息心；　
息心非剔，放逸無信，能滅眾苦，為上沙門。
:::
## 譬喻經
:::spoiler
法句譬喻經沙門品第三十四

昔佛在舍衛國精舍之中，為天龍鬼神、國王人民說法。
時有一年少比丘，晨旦著衣服拄杖持鉢至大村中分衛。
時大道邊有官菜園，外面種黍穄，其田外草中施張發箭，若有蟲獸盜賊來者，觸網箭發中箭則死。有一端正年少女子獨守此園，人欲往者遙喚示道乃得入園，不知道者必為發箭所殺。
而此女子獨守悲歌，其聲妖亮，聽者莫不頓車止馬，迴旋蹀躡而欲趣之，盤桓不去皆坐聲響。
時此比丘分衛行還，道聞歌聲，側耳聽音五情逸豫，心迷意亂貪著不捨，想是女人必大端正，思想欲見坐起言語，便旋往趣，未到中間意志怳惚，手失錫杖肩失衣鉢殊不自覺。
佛以三達見此比丘，小復前行為箭所殺，福應得道，為愚所迷欲蓋所覆，憐愍其愚欲度脫之，自化作白衣往到其邊，以偈呵之曰：

沙門何行如意不禁，步步著粘但隨思走，袈裟被肩為惡不損，行惡行者斯墮惡道。
截流自持折心却欲，人不割欲一意猶走，為之為之必強自制，捨家而懈意猶復染。
行懈緩者誘意不除，非淨梵行焉致大寶？不調難誡如風枯樹，自作為身曷不精進。

說此偈已即自復形，相好炳然光照天地，若有見者迷解亂止各得其所。
比丘見佛心意㸌開如冥𨶳明，即五體投地為佛作禮，叩頭悔過懺悔謝佛，內解止觀即得羅漢，隨佛還精舍。聽者無數皆得法眼。
:::

# 梵志第三十五
## 法句經
:::spoiler
梵志品法句經第三十五有四十章
梵志品者，言行清白，理學無穢，可稱道士。
截流而渡，無欲如梵，知行已盡，是謂梵志；　
以無二法，清淨渡淵，諸欲結解，是謂梵志；　
適彼無彼，彼彼已空，捨離貪婬，是謂梵志；
思惟無垢，所行不漏，上求不起，是謂梵志。　
日照於晝、月照於夜、甲兵照軍、禪照道人；　
佛出天下，照一切冥。
非剃為沙門，稱吉為梵志，謂能捨眾惡，是則為道人；
出惡為梵志，入正為沙門，棄我眾穢行，是則為捨家。
若猗於愛，心無所著，已捨已正，是滅眾苦。　
身口與意，淨無過失，能捨三行，是謂梵志。　
若心曉了，佛所說法，觀心自歸，淨於為水。
非蔟結髮，名為梵志；誠行法行，清白則賢。　
飾髮無慧，草衣何施？內不離著，外捨何益？　
被服弊惡，躬承法行，閑居思惟，是謂梵志；
佛不教彼，讚己自稱，如諦不妄，乃為梵志；　
絕諸可欲，不婬其志，委棄欲數，是謂梵志；　
斷生死河，能忍起度，自覺出塹，是謂梵志；
見罵見擊，默受不怒，有忍辱力，是謂梵志；　
若見侵欺，但念守戒，端身自調，是謂梵志；　
心棄惡法，如蛇脫皮，不為欲污，是謂梵志；
覺生為苦，從是滅意，能下重擔，是謂梵志；　
解微妙慧，辯道不道，體行上義，是謂梵志；　
棄捐家居，無家之畏，少求寡欲，是謂梵志；
棄放活生，無賊害心，無所嬈惱，是謂梵志；　
避爭不爭，犯而不慍，惡來善待，是謂梵志；　
去婬怒癡，憍慢諸惡，如蛇脫皮，是謂梵志；
斷絕世事，口無麤言，八道審諦，是謂梵志；　
所世惡法，修短巨細，無取無捨，是謂梵志；　
今世行淨、後世無穢，無習無捨，是謂梵志；
棄身無猗，不誦異行，行甘露滅，是謂梵志；　
於罪與福，兩行永除，無憂無塵，是謂梵志；　
心喜無垢，如月盛滿，謗毀已除，是謂梵志；
見癡往來，墮塹受苦，欲單渡岸，不好他語，　
唯滅不起，是謂梵志；
已斷恩愛，離家無欲，愛有已盡，是謂梵志；
離人聚處，不墮天聚，諸聚不歸，是謂梵志；
棄樂無樂，滅無熅燸，健違諸世，是謂梵志；
所生已訖，死無所趣，覺安無依，是謂梵志；　
已度五道，莫知所墮，習盡無餘，是謂梵志；　
于前于後，乃中無有，無操無捨，是謂梵志；
最雄最勇，能自解度，覺意不動，是謂梵志；　
自知宿命，本所更來，得要生盡，叡通道玄，明如能默，是謂梵志。
:::
## 譬喻經
:::spoiler
法句譬喻經梵志品第三十五

昔私訶牒國中有大山，名私休遮他，山中有梵志五百餘人，各達神通，自相謂曰：「吾等所得正是]涅槃。」
佛始出世初建法鼓開甘露門，此等梵志聞而不就，宿福應度，佛往就之獨行無侶。
到其路口坐一樹下，三昧定意放身光明照一山中，狀如失火山中盡燃。
梵志怖懼呪水滅之，盡其神力不能使滅，怪而捨走從路出山，遙見世尊樹下坐禪，譬如日出金山之側，相好炳然如月星中明。怪是何神就而觀之。
佛命令坐，問所從來？
梵志對曰：「止此山中修道來久，旦欻火起燒山樹木怖而走出。」
佛告梵志：「此是福火不傷損人，欲滅卿等癡結之垢。」
梵志師徒顧相謂曰：「是何道士也？九十六種未曾有此。」
師曰：「曾聞白淨王子名曰悉達，不樂聖位出家求佛。將無是也？」
徒等啟師：「可共問佛，梵志所行事為如法不也？」
師徒之等共起白佛：「梵志經法名四無礙，天文地理，王者治國領民之法，并九十六種道術所應行法，此經為是涅槃法不？願佛解說開化未聞。」
佛告梵志：「善聽思之。吾從宿命無數劫來常行此經，亦得五通移山住流，更歷生死不可計數，既不得涅槃，亦復不聞有得道者。如汝等行，非名梵志。」

於是世尊以偈報曰：

截流如渡無欲如梵，知行已盡是謂梵志。以無二法清淨渡淵，諸欲結解是謂梵志。
非蔟結髮名為梵志，誠行法行清白則賢。飾髮無慧草衣何施？內不離著外捨何益？
去婬怒癡憍慢諸惡，如蛇脫皮是謂梵志。斷絕世事口無麤言，八道審諦是謂梵志。
已斷恩愛離家無欲，愛著已盡是謂梵志。離人聚處不墮天聚，諸聚不歸是為梵志。
自識宿命本所更來，生死得盡叡通道玄，明如能嘿是謂梵志。

佛說偈已告諸梵志：「汝等所修自謂已達涅槃，如少水魚豈有長樂？合本無者也。」
梵志聞經五情內發喜悅，長跪白佛：「願為弟子。」
頭髮自墮即作沙門，本行清淨因而得道為阿羅漢，天龍鬼神皆得道迹。
:::




